# வார்ப்புரு:நடப்பு நிகழ்வுகள்/நடப்பு மாதச் செய்திகள் அக்டோபர் 2014

- அக்டோபர் 31:
  - புர்க்கினா பாசோவில் இடம்பெற்ற கிளர்ச்சியை அடுத்து அரசுத்தலைவர் பிளைசி கொம்போரே பதவி விலகினார். இராணுவத்தலைவர் ஒனோரே டிராரே இடைக்காலப் பொறுப்பை ஏற்றார். (பிபிசி)
  - நைஜீரியாவின் கோம்பே மாநிலத்தில் இடம்பெற்ற குண்டுவெடிப்பில் 32 பேர் கொல்லப்பட்டனர். (பிபிசி)
  - வர்ஜின் கலாக்டிக் விண்ணோடம் 2 சோதனைப் பறப்பின் போது கலிபோர்னியாவில் விபத்துக்குள்ளானதில் ஒருவர் கொல்லப்பட்டார். (பிபிசி)
  - பிஜி மீதான பொருளாதாரத் தடையை ஆஸ்திரேலியா, அமெரிக்கா ஆகிய நாடுகள் நீக்கின. (கார்டியன்)
  - 2ஜி முறைகேடு வழக்கில் குற்றஞ்சாட்டப்பட்ட முன்னாள் தொலைத்தொடர்பு துறை அமைச்சர் ஆ. ராசா, கனிமொழி, உள்ளிட்ட 10 பேர் மீது தில்லி சிபிஐ சிறப்பு நீதிமன்றம் குற்றச்சாட்டுகளை பதிவுசெய்தது. (பிபிசி)
- அக்டோபர் 30:
  - இலங்கையில் போதைப்பொருள் கடத்தியதாக குற்றஞ்சாட்டப்பட்டிருந்த ஐந்து தமிழக மீனவர்கள், மற்றும் மூன்று இலங்கையர்களுக்கு கொழும்பு மேல் நீதிமன்றம் மரண தண்டனை வழங்கித் தீர்ப்பளித்தது. (பிபிசி)
  - புர்க்கினா பாசோவில் அரசுத்தலைவர் பிளைசி கொம்போரே பதவிவிலக வேண்டும் என ஆர்ப்பாட்டக்காரர்கள் நடத்திய வன்முறைகளில் நாடாளுமன்றம் எரியூட்டப்பட்டது. இராணுவம் நாடாளுமன்றத்தைக் கலைத்து ஊரடங்குச் சட்டத்தைக் கொண்டு வந்தனர். கொம்போரே செனிகல் நாட்டுக்குத் தப்பி ஓடினார். (யூரோநியூஸ்)
  - ஐக்கிய அமெரிக்காவின் கேன்சசு மாநிலத்தில் பீச்கிராப்ட் விமானம் ஒன்று வீழ்ந்ததில் 4 பேர் கொல்லப்பட்டனர். (விச்சிட்டா ஈகில்)
  - சுவீடன் பாலத்தீன நாட்டை அதிகாரபூர்வமாக சுதந்திர நாடாக அங்கீகரித்தது. இசுரேல் சுவீடனுக்கான தனது தூதரைத் திரும்ப அழைத்தது. (இன்டிபென்டென்ட்)
- அக்டோபர் 29:
  - 2014 பதுளை மண்சரிவு: இலங்கையின் மலையகத்தில் பதுளையில் இடம்பெற்ற மண்சரிவில் நூற்றுக்கும் மேற்பட்டோர் உயிருடன் புதையுண்டனர். (ராய்ட்டர்சு)(பிபிசி)
  - இலங்கையில் அம்பாறை, திருக்கோவிலில் வட்டமடு பகுதியில் மேய்ச்சலுக்கு விடப்பட்டிருந்த பசுக்களின் தலைகள் துண்டிக்கப்பட்டு கால்நடைப் பண்ணையாளர்களுக்கு அச்சுறுத்தல் விடுக்கப்பட்டது. (பிபிசி)
- அக்டோபர் 28:
  - அவாயில் கிலாயூயா எரிமலை வெடிப்பை அடுத்து பாகோ நகர மக்கள் அங்கிருந்து வெளியேறினர். (பிபிசி)
  - மேற்கு ஆபிரிக்காவில் எபோலா நோய்ப் பரவல், 2014: லைபீரியா, கினி சியேரா லியோனி நாட்டு குடிமக்கள் ஆஸ்திரேலியாவுக்கு வர அந்நாடு தடை விதித்தது. (ராய்ட்டர்சு)
  - சாம்பியா அரசுத்தலைவர் மைக்கேல் சாட்டா இலண்டனில் மருத்துவ சிகிச்சைக்குப் பின்னர் காலமானார்.(நியூவிசன்)
  - பன்னாட்டு விண்வெளி நிலையத்திற்கு பொருட்களை ஏற்றிச் சென்ற நாசாவின் ஆளில்லா அண்டாரெசு ஏவுகலன் வர்ஜீனியாவில் இருந்து புறப்பட்ட சில செக்கன்களில் வெடித்துச் சிதறியது. (பால்ட்டிமோர் சன்)
- அக்டோபர் 26:
  - ஆப்கானித்தான் எல்லைப்பகுதியில் இடம்பெற்ற மோதலில் 18 போராளிகள் கொல்லப்பட்டனர் என பாக்கித்தான் இராணுவம் அறிவித்தது. (ஏஎஃப்பி)
  - ஆப்கானித்தானின் கடைசி பிரித்தானியப் படைத்தளம் மூடப்பட்டது. (பிபிசி)
- தென்னாப்பிரிக்கக் கால்பந்தாட்ட அணித் தலைவர் சென்சோ மெயிவா ஜோகானஸ்பேர்க் நகருக்கு அருகே சுடப்பட்டார். (ராய்ட்டர்சு)
  - பிரேசிலில் இடம்பெற்ற இரண்டாம் கட்ட அரசுத்தலைவர் தேர்தலில் டில்மா ரூசெஃப் மீண்டும் வெற்றி பெற்றார். (ஏபி)
- அக்டோபர் 25:
  - குர்தியப் போராளிகள் இசுலாமிய தேசக் கிளர்ச்சியாளர்களின் வசம் இருந்த சூமார் நகரையும் சுற்றியுள்ள கிராமங்களையும் கைப்பற்றினர். (ராய்ட்டர்சு)
  - எகிப்து சினாயில் மூன்று மாத அவசர நிலையைப் பிறப்பித்தது. (பிபிசி)
  - ஐக்கிய அமெரிக்காவின் கூட்டரசு அலாஸ்கா, அரிசோனா, ஐடஹோ, வட கரொலைனா, மேற்கு வர்ஜீனியா, வயோமிங் மாநிலங்களில் ஒருபால் திருமணத்தை அங்கீகரித்தது. (ஏபிசி)
- அக்டோபர் 24:
  - {சினாய் தீபகற்பம்|சினாயில்]] போராளிகள் நடத்திய தாக்குதலில் 33 எகிப்தியப் படையினர் கொல்லப்பட்டனர். (ராய்ட்டர்சு)
  - சீன விண்வெளித் திட்டம்: நிலவைச் சுற்றி வந்து மி திரும்பக்கூடிய ஆளில்லா விண்கலம் ஒன்றை சீனா ஏவியது. (ஏபி)
  - வான்குடையில் 135,000 அடிகள் வீழ்ந்து அலன் யூஸ்டேசு என்பவர் சாதனை படைத்தார். (டெய்லி மெயில்)
- அக்டோபர் 23:
  - எருசலேமில் தொடருந்து நிலையம் ஒன்றில் ஹமாஸ் இயக்கப் போராளி பாதசாரிகள் மீது தனது வாகனத்தி மோதியதில் 3-மாதக் குழந்தை ஒன்று கொல்லப்பட்டது. (டைம்சு)
  - நைஜீரியாவில் போகோ அராம் போராளிகள் பெண்கள் பலரைக் கடத்திச் சென்றனர். (பிபிசி)
  - கினியில் எபோலா நோயாளர்களுக்கு சிகிச்சை அளித்த நியூயோர்க் நகர மருத்துவருக்கு எபோலா நோய் தொற்றியது உறுதிப்படுத்தப்பட்டது. (டபிள்யூஏபிசிடிவி)
  - மேற்கு ஆபிரிக்காவில் எபோலா நோய்ப் பரவல், 2014: மாலியில் முதற்தடவையாக நோய் தொற்றியது. 2-வயது பெண் குழந்தைக்கு எபோலா தொற்றியது. (பிபிசி)
- அக்டோபர் 22:
  - பால்டிக் கடல் பகுதியில் உருசியாவின் போர் விமானங்களை நேட்டோ வான்படை இடைமறித்தது. (ஏபி)
  - கனடாவில் தேசிய போர் நினைவகத்திற்கு எதிரே இடம்பெற்ற துப்பாக்கிச் சூட்டில் போர் வீரர் ஒருவர் கொல்லப்பட்டார். சுட்ட நபர் பின்னர் நாடாளுமன்றத்திற்குள்ளே சுட்டுக் கொல்லப்பட்டார். (சிபிசி)
  - சிரியாவின் வடக்கே இசுலாமிய தேசக் கிளர்ச்சியாளர்களின் இரண்டு விமானங்களைத் தாம் சுட்டு வீழ்த்தியதாக சிரியா கூறியுள்ளது. (ராய்ட்டர்சு)
- அக்டோபர் 21:
  - காபூலில் வீதியோரக் குண்டு ஒன்று வெடித்ததில் 4 படையினர் கொல்லப்பட்டனர். பலர் காயமடைந்தனர். (ஏபி)
  - தனது காதலியைக் கொலை செய்தமைக்காக தென்னாப்பிரிக்க விளையாட்டு வீரர் ஆஸ்கர் பிஸ்டோரியஸ் ஐந்து ஆண்டுகள் சிறைத்தண்டனை பெற்றார். (மெயில்), (என்பிசி)
- அக்டோபர் 20:
  - லிபியாவில் அரசுப் படைகள் நடத்திய தாக்குதல்களில் ஐந்து நாட்களில் 75 இசுலாமியப் போராளிகள் கொல்லப்பட்டனர். (ஏஎஃப்பி)
  - இசுலாமிய தேசக் கிளர்ச்சியாளர்களுக்கு எதிரான போரில் குர்தியப் படையினரை இணைக்க துருக்கி முன்வந்தது. (பிபிசி)
  - டாக்காவில் இரு பேருந்துகள் மோதிக் கொண்டதில் 30 பேர் வரையில் உயிரிழந்தனர். (ஏஏபி)
  - ஜோக்கோ விடோடோ இந்தோனேசியாவின் அரசுத்தலைவராக பதவியேற்றார். (பிபிசி)
- அக்டோபர் 19:
  - 2014 ஆங்காங் எதிர்ப்புகள்: ஹொங்கொங் காவல் துறையினருக்கும், ஆர்ப்பாட்டக்காரர்களுக்கும் இடையே மோதல்கள் இடம்பெற்றன. (வாசிங்டன் போஸ்ட்)
  - அமெரிக்காவில் இயங்கும் மனித இரையகக் குடற்பாதை ஒன்று ஆய்வுகூடமொன்றில் உருவாக்கப்பட்டது. (ஏஏபி)
  - ஓர்ட் எனப்படும் முகில் கூட்டம் செவ்வாய்க்கு மிக அருகாக 140,000 கிமீ தூரத்தில் வந்தது. (ஏபிசி)
- அக்டோபர் 18:
  - காங்கோவின் பெனி நகரில் உகாண்டா கிளர்ச்சியாளர்கள் நடத்திய தாக்குதலில் 20 பேர் வரை கொல்லப்பட்டனர். (ராய்ட்டர்சு)
  - கென்யாவில் மிக அருகிய இன ஆண் வடக்கு வெள்ளை மூக்குக்கொம்பன் ஒன்று இறந்தது. (ஏபிசி), (சிட்னி மோர்னிங் எரால்டு)
- அக்டோபர் 17:
  - சொத்துக் குவிப்பு வழக்கில் குற்றவாளியாகக் காணப்பட்டு 4 ஆண்டு சிறைத்தண்டனை பெற்ற தமிழக முதல்வர் ஜெயலலிதாவுக்கு இடைக்கால பிணை வழங்கி உச்சநீதிமன்றம் உத்தரவிட்டது. (பிபிசி)
  - இலங்கையின் முன்னாள் இராணுவத் தளபதி சரத் பொன்சேகாவின் பெயரை வாக்காளர் பட்டியலில் இருந்து இலங்கை தேர்தல் ஆணையர் நீக்கியுள்ளார். (பிபிசி)
  - மேற்கு ஆபிரிக்காவில் எபோலா நோய்ப் பரவல், 2014: செனிகல் நாடு எபோலா பரவாத நாடாக உலக சுகாதார அமைப்பு அறிவித்தது. (ராய்ட்டர்சு)
- அக்டோபர் 16:
  - தமிழீழ விடுதலைப் புலிகள் இயக்கத்தின் மீது விதிக்கப்பட்ட தடையை ஐரோப்பிய ஒன்றிய நீதிமன்றம் நீக்கி தீர்ப்பளித்துள்ளது. (டெய்லிமிரர்)
  - வடமேற்குப் பாக்கித்தானில் இடம்பெற்ற வான்தாக்குதல்களில் குறைந்தது 27 போராளிகள் கொல்லப்பட்டனர். (ஏஎஃப்பி)
  - நியூசிலாந்து, மலேசியா, அங்கோலா, எசுப்பானியா, வெனிசுவேலா ஆகியன ஐக்கிய நாடுகள் பாதுகாப்பு அவையில் 2015 முதல் இரண்டு ஆண்டுகளுக்கு உறுப்புரிமை பெற்றன. (ராய்ட்டர்சு)
- அக்டோபர் 15:
  - ஹுத் ஹுத் புயல் தாக்கத்தால் நேபாளம்|நேபாள]] இமயமலைப் பகுதிகளில் பனிப்புயல், மற்றும் பனிச்சரிவு ஏற்பட்டதில் குறைந்தது 17 பேர் கொல்லப்பட்டனர். பலர் காணாமல் போயுள்ளனர். (எஸ்பிஎஸ்), (ராய்ட்டர்சு)
  - ஐக்கிய அமெரிக்காவில் டாலசுவில் இரண்டாவது நிவாரணப் பணியாளர் எபோலா தாக்கத்துக்கு உள்ளாகியுள்ளார். (ராய்ட்டர்சு)
  - 2014 ஆங்காங் எதிர்ப்புகள்: ஆங்காங்கின் மத்திய பகுதிகளில் இடம்பெற்ற ஆர்ப்பாட்டங்களில் காவல்துறையினருக்கும், போராட்டக்காரர்களுக்கும் இடையே கைகலப்பு ஏற்பட்டது. (நியூயோர்க் டைம்சு)
  - இலங்கையின் வடபகுதிக்குச் செல்கின்ற வெளிநாட்டவர்கள் பாதுகாப்பு அமைச்சின் முன் அனுமதி பெறவேண்டும் என்ற புதிய விதிமுறை நடைமுறைக்கு வந்தது. (பிபிசி)
  - பிரபலமான சவூதி சியா மனித உரிமைவாதி சேக் நிம்ர் அல்-நிம்ர் என்பவருக்கு சவூதி சிறப்பு நீதிமன்றம் ஒன்று மரணதண்டனை விதித்துத் தீர்ப்பளித்தது. (பிபிசி)
  - ஆத்திரேலியாவில் அகதித் தஞ்சம் கோரியுள்ள ஒரு பெற்றோருக்கு பிறந்த குழந்தைக்கு, அகதித் தஞ்சம் பெறுவதற்கு உரிமையில்லை என்று அந்நாட்டின் உச்சநீதிமன்றம் தீர்ப்பளித்தது. (பிபிசி)
- அக்டோபர் 14:
  - துருக்கியின் போர்விமானங்கள் குர்திய பிகேகே போராளிகளின் நிலைகள் மீது தாக்குதல்கள் நடத்தின. (பிபிசி)
  - ஆத்திரேலிய எழுத்தாளர் ரிச்சர்டு ஃபிளானகன் 2014 ஆம் ஆண்டுக்கான மான் புக்கர் பரிசு பெற்றார். (பிபிசி)
  - ஹுத் ஹுத் புயல் தாக்கத்தால் இந்தியாவின் ஆந்திரா, மற்றும் ஒடிசாவில் 24 பேர் வரை உயிரிழந்தனர், 400,000 பேர் இடம்பெயர்ந்தனர். (பிபிசி)
  - எசுப்பானியாவின் காத்தலோனியாவில் இடம்பெறவிருந்த தனிநாட்டுக்கான பொது வாக்கெடுப்பு எசுப்பானிய அரசின் எதிர்ப்பை அடுத்து கைவிடப்பட்டது. (புளூம்பர்க்)
- அக்டோபர் 13:
  - இலங்கையில் 1990 முதல் இடைநிறுத்தப்பட்டிருந்த யாழ்ப்பாணம் வரையான யாழ்தேவி தொடருந்து சேவை, 24 ஆண்டுகளுக்குப் பின்னர், அரசுத்தலைவர் மகிந்த ராசபக்சவினால் அதிகாரபூர்வமாக ஆரம்பித்து வைக்கப்பட்டது. (தமிழ்மிரர்)
  - பக்தாத் நகரத்தின் சியா பகுதிகளில் நடத்தப்பட்ட மூன்று குண்டுவெடிப்புகளில் குறைந்தது 30 பேர் கொல்லப்பட்டனர். (ராய்ட்டர்சு)
  - எல் சால்வடோரில் 7.4 அளவு நிலநடுக்கம் பதிவாகியது. (ராய்ட்டர்சு)
  - பொலிவியாவில் ஏவோ மொராலெஸ் மூன்றாவது தடவையாக அரசுத்தலைவராகத் தேர்ந்தெடுக்கப்பட்டார். (கார்டியன்)
- அக்டோபர் 12:
  - ஈராக்கில் [இராக்கிலும் சாமிலும் இசுலாமிய அரசு|இசுலாமிய தேச]]ப் படையினர் நடத்திய மூன்று தற்கொலைத் தாக்குதல்களில் 26 குர்தியர்கள் கொல்லப்பட்டனர். (ஏபி)
  - லிபியாவில் பல இனக்குழுக்களிடையே இடம்பெற்ற மோதல்களில் 21 பேர் கொல்லப்பட்டனர். (அல்-அராபியா)
  - ஹுத் ஹுத் புயல் விசாகப்பட்டினம் நகரைத் தாக்கியது. ஆந்திராவில் மூவர் கொல்லப்பட்டனர். (ஏபி), (''டைம்சு ஒஃப் இந்தியா)
  - டெக்சஸ் தாதி ஒருவர் எபோலா நோயால் பீடிக்கப்பட்டார். (ஏபி)
  - பொலிவியா தேர்தலில் அரசுத்தலைவர் ஏவோ மொராலெஸ் 60 விழுக்காடு வாக்குகளைப் பெற்று வெற்றி பெற்றார். (ஏபி)
- அக்டோபர் 11:
  - போகோ அராம் தீவிரவாதக் குழுவினால் கடத்தப்பட்ட 27 பேர் விடுவிக்கப்பட்டனர் என கமரூன் அறிவித்தது. (ஏபி)
  - வங்காள விரிகுடாவில் ஹுத் ஹுத் புயல் தாக்கியதில் பல்லாயிரக்கணக்கானோர் இடம்பெயர்ந்தனர். (எஸ்பிஎஸ்)
- அக்டோபர் 10:
  - இசுலாமிய தேசப் படையினர் சிரிய எல்லையில் கோபேன் நகரில் குர்தியப் படையினரின் தலைமையகத்தைக் கைப்பற்றினர். (ஏஏபி)
  - மேற்கு ஆபிரிக்காவில் எபோலா நோய்ப் பரவல், 2014: ஆப்பிரிக்காவில் முதற்தடவையாக மாலியில் மூவருக்கு சோதனை முறையில் எபோலாவிற்கு எதிரான தடுப்பூசி போடப்பட்டது. (ஆரெட்சு)
  - எபோலா தாக்கத்தில் இறந்தோரின் எண்ணிக்கை 4,000 ஐத் தாண்டியது. (பிபிசி)
  - 2014 அமைதிக்கான நோபல் பரிசு பாக்கித்தானின் மலாலா யூசப்சையி, இந்தியாவின் கைலாசு சத்தியார்த்தி ஆகியோருக்கு வழங்கப்பட்டது. (பிபிசி)
- அக்டோபர் 9:
  - யெமன் தலைநகர் சனாவில் இடம்பெற்ற தற்கொலைத் தாக்குதலில் 20 பேர் கொல்லப்பட்டனர். (டெய்லி ஸ்டார்)
  - பாக்கித்தானின், வடக்கு வசீரிஸ்தான் பகுதியில் அமெரிக்கா நடத்திய ஆளில்லா விமானத் தாக்குதலில் குறைந்தது 5 போராளிகள் கொல்லப்பட்டனர். (ஏபி)
  - மலேசியத் தலைநகர் கோலாலம்பூரில் கைக்குண்டு ஒன்று வெடித்ததில் ஒருவர் கொல்லப்பட்டார். 13 பேர் காயமடைந்தனர். (வால்ஸ்ட்ரீட் ஜர்னல்)
  - 2014 இலக்கியத்திற்கான நோபல் பரிசு பிரெஞ்சு புதின எழுத்தாளர் பத்திரிக்கு மொதியானோவிற்கு அறிவிக்கப்பட்டது. (டெலிகிராப்)
- அக்டோபர் 8:
  - மெக்சிக்கோவில் இகுவாலா என்ற இடத்தில் கண்டுபிடிக்கப்பட்ட மனிதப் புதைகுழி ஒன்றில் இருந்த உடல்கள் அக்டோபர் 5 இல் காணாமல் போன 43 மாணவர்களில் 28 பேருடையதாக இருக்கலாம் சந்தேகிக்கப்படுகிறது. (நியூயோர்க் டைம்சு)
  - துருக்கியில் குர்தியப் போராட்டக்காரர்களுக்கும், காவல்துறையினருக்கும் இடையில் இடம்பெற்ற மோதல்களில் 12 பேர் கொல்லப்பட்டனர். (பிபிசி)
  - இந்தோனேசியாவில் சுலாவெசி தீல் கண்டுபிடிக்கப்பட்ட குகை ஓவியங்கள் 40,000 ஆண்டுகள் பழமையானவை என தொல்லியல் ஆய்வுகள் தெரிவிக்கின்றன. (நியூயோர்க் டைம்சு)
  - இந்தியாவில் கல்பாக்கம் அணுமின் நிலையப் பகுதியில் நடுவண் தொழில் பாதுகாப்புப் படை வீரர் ஒருவர் துப்பாக்கிச் சூடு நடத்தியதில் 3 படையினர் கொல்லப்பட்டனர். (பிபிசி)
  - ஐக்கிய அமெரிக்காவில் எபோலா தீநுண்ம நோய் தொற்றியதாக சந்தேகிக்கப்பட்ட லைபீரியர் டெக்சஸ் டாலஸ் நகரில் மரணமானார். (யூஎஸ்ஏ டுடே)
  - எபோலா நோயின் தாக்கத்துடன் டெக்சாசில் மேலும் ஒருவர் இனங்காணப்பட்டுள்ளார். (சிபிஎஸ்), (ஏபிசி)
  - வட அமெரிக்கா, ஆஸ்திரேலியா, மேற்கு தென் அமெரிக்கா, கிழக்காசியா மக்கள் இன்று அக்டோபர் 8 இல் முழுமையான நிலவு மறைப்பை கண்டனர். (பிபிசி)
  - 2014 ஆம் ஆண்டுக்கான வேதியியலுக்கான நோபல் பரிசு எரிக் பெட்சிக், இசுடீபன் எல், வில்லியம். ஈ. மோர்னர் ஆகியோருக்கு அறிவிக்கப்பட்டது. (கார்டியன்)
- அக்டோபர் 7:
  - வடக்கு ஈராக்கில் நடத்தப்பட்ட வான் தாக்குதல்களில் 29 இசுலாமிய தேசக் கிளர்ச்சியாளர்கள் கொல்லப்பட்டனர். (சீஎனென்)
  - சீனாவின் யுன்னான் மாகானத்தில் ஏற்பட்ட 6.0 நிலநடுக்கத்தினால் குறைந்தது இருவர் கொல்லப்பட்டார். (ஸ்கை)
  - 2014 ஆம் ஆண்டுக்கான இயற்பியலுக்கான நோபல் பரிசு சப்பானியர்களான இசாமு அக்காசாக்கி, இரோசி அமானோ, சுச்சி நாக்காமுரா ஆகியோருக்கு ஒளி உமிழ் இருமுனையம் கண்டுபிடிப்புக்காக வழங்கப்பட்டது. (பிபிசி)
- அக்டோபர் 6:
  - இசுலாமிய தேசப் புரட்சியாளர்கள் லிபியாவிலும் காலூன்றினர். அவர்கள் லிபியாவின் டெர்னா நகரினுள் ஊடுருவினர். (அல் அராபியா)
  - இந்தியா, பாக்கித்தான் எல்லைப் படையினர் சுட்டதில் இந்தியாவில் ஐந்து பொதுமக்களும், பாக்கித்தானில் நான்கு பொதுமக்களும் கொல்லப்பட்டனர். (ஏபிசி)
  - மேற்கு ஆபிரிக்காவில் எபோலா நோய்ப் பரவல், 2014: மேற்கு ஆப்பிரிக்காவிற்கு வெளியே எபோலா நோய் தாக்கிய முதலாவது நபராக எசுப்பானியப் பெண் ஒருவர் அடையாளம் காணப்பட்டுள்ளார். (நியூயோர்க் டைம்சு)
  - 2014 ஆம் ஆன்டுக்கான மருத்துவம் அல்லது உடலியங்கியலுக்கான நோபல் பரிசு பிரித்தானியர் ஜான் ஓ'கீஃப், நோர்வேஜியர்கள் மே-பிரிட் மோசர், எட்வர்டு மோசர் ஆகியோருக்கு அறிவிக்கப்பட்டது. (அஃப்டிங்டன் போஸ்ட்)
- அக்டோபர் 5:
  - உருசியாவில் செச்சினியா மாநிலத்தில் இடம்பெற்ற தற்கொலைத் தாக்குதலில் 4 காவல்துறையினர் கொல்லப்பட்டனர், நால்வர் காயமடைந்தனர். (பிபிசி)
  - பிரேசிலில் அரசுத்தலைவர் தேர்தல் இலத்திரனியல் வாக்கெடுப்பு மூலம் இடம்பெற்றது. (பிபிசி)
- அக்டோபர் 4:
  - இசுலாமிய தேச தீவிரவாதிகளால் பிணைக்கைதியாக பிடித்துச் செல்லப்பட்ட பிரித்தானிய நிவாரணப் பணியாளர் ஆலன் ஹென்னிங் தலை துன்டிக்கப்பட்டுக் கொல்லப்படுவதைக் காட்டுவதாகக் கூறப்படும் காணொளி ஒன்றை அந்த அமைப்பு வெளியிட்டது. (பிபிசி)
  - சிரிய உள்நாட்டுப் போர்: கோபான் என்ற குர்திய நகரை இசுலாமிய தேசக் கிளர்ச்சியாளர்கள் முற்றுகையிட்டுக் கைப்பற்றினர். (கார்டியன்)
  - பாலத்தீன் நாட்டை அங்கீகரிப்பதாக சுவீடனின் புதிய அரசு அறிவித்துள்ளது. (யூரோநியூஸ்)
- அக்டோபர் 3:
  - சுவீடனில் இசுடீவன் இலோவென் தலைமையில் சிறுபான்மை அரசு அறிவிக்கப்பட்டது. (எஸ்விடி)
- அக்டோபர் 2:
  - பல்கேரியாவில் வெடிமருந்துத் தொழிற்சாலை ஒன்றில் ஏற்பட்ட விபத்தில் 15 பேர் கொல்லப்பட்டனர். (ஃபோக்கசு நியூஸ்)
  - 40 ஆண்டுகளுக்கு முன்னர் வியட்நாம் போர்க் காலத்தில் உயிர்கொல்லி ஆயுதங்களை இறக்குமதி செய்ய வியட்நாம் மீது விதிக்கப்பட்ட தடையை அமெரிக்கா நீக்கியது. (வொயிஸ் ஒஃப் அமெரிக்கா)
- அக்டோபர் 1:
  - காபூலில் தாலிபான் தற்கொலைப் படையினர் ஆப்கானிய இராணுவ வாகனத் தொடரைத் தாக்கியதில் 7 பேர் கொல்லப்பட்டனர், 21 பேர் காயமடைந்தனர். (வோல்ஸ்ட்ரீட் ஜர்னல்)
  - சிரிய உள்நாட்டுப் போர்: ஹோம்சு நகரில் பாடசாலை ஒன்றில் இடம்பெற்ற தற்கொலைத் தாக்குதலில் 41 சிறுவர்கள் உட்பட 45 பேர் கொல்லப்பட்டனர், 56 பேர் காயமடைந்தனர். (அல்ஜசீரா)
  - ஆர்க்டிக் கடலில் தங்குவதற்குக் கடற்பனி போதாமையால் வால்ரசு எனப்படும் கடற்பசுக்கள் பெரும்தொகையில் அலாஸ்காவின் வடமேற்குக் கடற்கரையில் கரையொதுங்கின. (கார்டியன்)